**ΔΗΜΟΣ ΖΑΓΟΡΑΣ -ΜΟΥΡΕΣΙΟΥ**

**ΔΕΛΤΙΟ ΤΥΠΟΥ**

ΖΑΓΟΡΑ 6 ΜΑΡΤΙΟΥ 2019

**Νηπιαγωγεία επισκέφθηκαν τον Δήμαρχο Ζαγοράς - Μουρεσίου**

Το Δημαρχείο Ζαγοράς - Μουρεσίου στην Ζαγορά, επισκέφθηκαν σήμερα τα Νηπιαγωγεία Αγ. Παρασκευής Ζαγοράς και Πουρίου και οι λιλιπούτειοι μαθητές είχαν την ευκαιρία να μιλήσουν με τον Δήμαρχο κ. Παν. Κουτσάφτη.

Στη διάρκεια της συνάντησης, ο κ. Π. Κουτσάφτης, με τη συνεργασία των εξαιρετικών εκπαιδευτικών των δύο σχολείων, συνομίλησε με τα νήπια τα οποία είχαν πολλές απορίες για το Δημαρχείο, για τον θεσμό του Δημάρχου, για "τη δουλειά που κάνει", γιατί χρειάζεται μια περιοχή έναν Δήμαρχο κ.α.

Επίσης οι μαθητές παρουσίασαν στον Δήμαρχο τα θέλω τους από τη Δημοτική Αρχή, ιδέες και προτάσεις με τον κ. Π. Κουτσάφτη να ακούει με προσοχή τον παιδικό λόγο και στο τέλος της επίσκεψης να ευχαριστεί τους συνοδούς εκπαιδευτικούς για την πρωτοβουλία τους να φέρουν τα παιδιά σε επαφή με τον θεσμό της Αυτοδιοίκησης που αποτελεί βασικό κύτταρο της Δημοκρατίας.